Diari Oficial de la Generalitat Valenciana


Sumari del DOGV 8462, del 11-01-2019 (2019/163)

Extracte de la Resolució de 27 de desembre de 2018, de la Direcció General d'Economia, Emprenedoria i Cooperativisme, per la qual s'efectua la convocatòria anticipada, per a l'exercici 2019, de les ajudes regulades en els articles 15, 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/163


Data del document
:   27-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 27 de desembre de 2018, de la Direcció General d'Economia, Emprenedoria i Cooperativisme, per la qual s'efectua la convocatòria anticipada, per a l'exercici 2019, de les ajudes regulades en els articles 15, 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball. [2019/163]  
  
BDNS (identif.): 433974.  
De conformitat amb el que estableixen els articles 17.3 b i 20.8 a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la base de dades nacional de subvencions:   
http://www.pap.minhap.gob.es/bdnstrans  
  
Primer. Objecte de la convocatòria  
Realitzar la convocatòria anticipada de determinades ajudes en matèria d'economia social, per a l'exercici 2019, que es regularan pel que s'estableix en l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes destinades a la promoció, foment i difusió de l'economia social a la Comunitat Valenciana (DOGV 7923, 23 de novembre).  
De conformitat amb el que es preveu en la Llei general de subvencions i el seu reglament quant a la tramitació anticipada de concessió de subvencions, la resolució d'aquesta concessió estarà condicionada a l'existència, en els pressupostos de l'exercici econòmic 2019, de crèdit adequat i suficient. Tots els actes dictats en els expedients de despesa anticipada, regulats per l'Ordre 26 de setembre de 1994, s'entendran condicionats al fet que, en dictar resolució definitiva de la concessió de la subvenció, subsistisquen les mateixes circumstàncies, de fet i de dret, existents en el moment en què es van produir aquells actes.  
  
  
Segon. Ajudes i finançament  
Per a l'exercici 2019, es convoquen les subvencions següents:  
1. Subvencions per a despeses generals i de funcionament en què incórreguen les entitats representatives de cooperatives, societats laborals o mutualitats, en l'exercici d'aquesta funció, de conformitat amb l'article 15 de les bases reguladores, que es finançaran fins a un import global màxim estimat de 50.000 euros a càrrec de fons propis de la Generalitat. L'anterior quantia podrà ampliar-se fins a un màxim de 100.000 euros, en els supòsits establits en l'article 58 del Reglament de la llei general de subvencions.  
2. Subvencions per a activitats de formació, foment i difusió de l'economia social, no vinculades directament al foment de l'ocupació, conformement a l'article 16 de les bases reguladores, que es finançaran fins a un import global màxim estimat de 50.000 euros a càrrec de fons propis de la Generalitat. L'anterior quantia podrà ampliar-se fins a un màxim de 100.000 euros, en els supòsits establits en l'article 58 del Reglament de la llei general de subvencions.  
  
3. Subvencions per a activitats de formació, foment i difusió de l'economia social, vinculades directament al foment de l'ocupació, previstes en l'article 17 de les bases reguladores, que es finançaran amb fons finalistes procedents del Ministeri de Treball, Migracions i Seguretat Social, fins a un import global màxim estimat de 85.000 euros. L'anterior quantia podrà ampliar-se fins a un màxim de 150.000 euros, en els supòsits establits en l'article 58 del Reglament de la llei general de subvencions, a càrrec de fons finalistes procedents del Ministeri de Treball, Migracions i Seguretat Social.  
En el supòsit que el crèdit pressupostari que resulte aprovat en la Llei de pressupostos de la Generalitat per a 2019 fora superior a les quanties màximes estimades que s'han fet constar, l'òrgan concedent podrà, amb la tramitació prèvia de l¿expedient corresponent de despesa i de la publicació dels crèdits addicionals disponibles i sense necessitat de realitzar una nova convocatòria, procedir a aplicar el crèdit disponible que excedisca de les quanties estimades a la concessió de les subvencions a les quals es refereix la present convocatòria.  
  
Tercer. Beneficiàries  
Podran acollir-se a les ajudes que es convoquen les beneficiàries previstes en les bases reguladores per a les ajudes esmentades en el punt precedent, sempre que complisquen els requisits fixats per a accedir a aquestes en les bases esmentades.  
Les ajudes a les quals es refereixen els apartats 2 i 3, del punt segon de la convocatòria no podran aplicar-se a les empreses que operen en els sectors determinats en el punt 1 de l'article 1 del Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, tal com es recull en l'article 14.2 de les bases reguladores.  
  
Quart. Sol·licituds i documents  
1. D'acord amb el que s'estableix en l'article 3 de les bases reguladores i en l'article 14 i concordants de la Llei 39/2015, d'1 d'octubre, del procediment administratiu comú de les administracions públiques, les sol·licituds per a l'obtenció de les ajudes regulades en l'ordre es presentaran, necessàriament, a través de mitjans electrònics, accedint a la seu de la Generalitat https://sede.gva.es  
o a la Guia PROP. La presentació de la sol·licitud implica l'acceptació de les bases reguladores.  
2. A les sol·licituds s'adjuntarà la documentació que s'específica en l'article 3 de les bases reguladores, així com, la documentació que, per a cada tipus d'ajuda específicament s'estableix en el corresponent article de les bases reguladores.  
3. Tots els models de les memòries, formularis i declaracions responsables, així com els certificats requerits en les bases reguladores estaran disponibles en www.gva.es, accedint a la Guia PROP, ¿tràmits i serveis¿, a partir de la publicació, en extracte, d'aquesta convocatòria en el Diari Oficial de la Generalitat Valenciana.  
  
Cinqué. Termini de presentació de les sol·licituds  
Per a l'exercici 2019, podran sol·licitar-se les ajudes que es convoquen mitjançant la resolució de què es fa l'extracte des del dia 28 de gener de 2019 i fins a les dates següents:  
1. Les sol·licituds per a ajudes a què es refereix l'article 15 de l'Ordre 25/2016, de la Conselleria d'Economia Sostenible, Sectors Productius, Comerç i Treball, podran presentar-se fins al 28 de febrer de 2019, inclusivament.  
2. Les sol·licituds per a ajudes a què es refereix l'article 16 de l'Ordre 25/2016, de la Conselleria d'Economia Sostenible, Sectors Productius, Comerç i Treball, podran presentar-se fins al 28 de febrer de 2019, inclusivament.  
3. Les sol·licituds per a ajudes a què es refereix l'article 17 de l'Ordre 25/2016, de la Conselleria d'Economia Sostenible, Sectors Productius, Comerç i Treball, podran presentar-se fins al 28 de febrer de 2019, inclusivament.  
  
Sisé. Criteris de valoració, resolució, notificació i recursos  
1. Les sol·licituds es tramitaran de conformitat amb el que s'estableix en les bases reguladores i la seua resolució i concessió s'efectuarà en règim de concurrència competitiva, i seran valorades per la comissió establida en l'article 5.4, d'acord amb els criteris fixats en el capítol III de les bases reguladores.  
2. La resolució de les ajudes convocades i la seua notificació es realitzarà d'acord amb el que s'estableix en l'article 6 de les bases reguladores.  
3. Contra la resolució a la qual es refereix l'apartat anterior, que posarà fi a la via administrativa, podrà interposar-se recurs potestatiu de reposició en el termini d'un mes, a comptar des de l'endemà de la seua notificació, o recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Seté. Accions subvencionables, justificació de les ajudes i termini de presentació de justificants  
Es consideraran subvencionables las actuacions següents:  
1. Per a les ajudes per a despeses generals i de funcionament, les despeses en què incórreguen les beneficiàries en l'exercici de la seua funció representativa. Es consideraran subvencionables i no subvencionables les despeses esmentades en l'article 15 de les bases reguladores.  
La justificació de les corresponents ajudes es realitzarà en la forma prevista en els articles 10 i 15 de les bases reguladores i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. Podrà presentar-se la corresponent justificació fins al dia 20 de novembre de 2019, inclusivament.  
2. La realització d'activitats de formació, foment o difusió de l'economia social no directament vinculades al foment de l'ocupació, en qualsevol de les tres modalitats enumerades en l'article 16 de les bases reguladores.  
La justificació de las corresponents ajudes es realitzarà en la forma prevista en els articles 10 i 16 de les bases reguladores i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. Podrà presentar-se la corresponent justificació fins al dia 20 de novembre de 2019, inclusivament.  
3. La realització d'activitats de formació, foment o difusió de l'economia social, vinculades directament al foment de l'ocupació, en les tres modalitats regulades en l'article 17 de les bases reguladores.  
  
La justificació de las corresponents ajudes es realitzarà en la forma prevista en els articles 10 i 17 de les bases reguladores i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. Podrà presentar-se la corresponent justificació fins al dia 20 de novembre de 2019, inclusivament.  
  
Huité. Compatibilitat i acumulació de les ajudes  
Les ajudes que es concedisquen a l'empara de la convocatòria seran compatibles amb qualssevol altres obtingudes per la beneficiària per al mateix fi, de conformitat i amb les limitacions establides en l'article 11 de les bases reguladores i, quan siga procedent, amb subjecció al que s'estableix per a les ajudes de minimis.  
  
Nové. Mitjà de notificació  
Les resolucions i els actes de tràmit es notificaran electrònicament, en els termes establits en la normativa de procediment administratiu comú.  
  
València, 27 de desembre de 2018.- El conseller d'Economia Sostenible, Sectors Productius, Comerç i Treball, p. d. (Ordre 25/2016, de 21 de novembre), el director general d'Economia, Emprenedoria i Cooperativisme, p. s. (R 21.12.2018), la sotssecretària: Concepción del Ruste Aguilar.